钦定古今图书集成/理学汇编/字学典/第113卷 > 党怀英
## 钦定古今图书集成/理学汇编/字学典/第113卷 > 党怀英

按《金史》本传：“党怀英，字世杰，冯翊人。大定十年，中进
士第，能属文，工篆籀，当时称为第一。章宗即位，为翰
林学士承旨，致仕，谥文献。”

按《滏水集》：“党怀英篆籀入神，李阳冰之后一人而已。
尝谓唐人韩、蔡，不通字学，八分自篆籀中来”，故怀英
书上轧锺、蔡，其下不论也。小楷如虞、褚，亦当为中朝
第一。书法以鲁公为正，柳诚悬以下不论也。

按：《太平清话》：党怀英工篆籀。今可见者“阙里杏坛”二
大字“岱祠碑额、鲁两先生祠碑、东昌府学三绝碑。”